Pozdravljeni učenci 8. razreda.

Za vsa vprašanja, pojasnila … sem dosegljiva na [sandra.hanzic@os-velikapolana.si](mailto:sandra.hanzic@os-velikapolana.si)

**4. in 5. teden, 7. 4. 2020 in 14. 4. 2020**

Prehajamo na zadnji sklop v času romantike, to so nacionalne šole (DZ od strani 78 naprej).

Nacionalnim šolam bomo namenili naslednje 4 ure oz. 4 tedne. Vmes bo tudi preverjanje znanja. Na kakšen način bo izvedeno, vas bom še obvestila.

Navodila so za dva tedna. Delo si lahko sami razporedite.

1. Delali boste s pomočjo e-učbenika za glasbeno umetnost v 8. razredu, ki ga najdete na tej povezavi <https://eucbeniki.sio.si/gum8/index.html>

Na zavihku KAZALO (levo zgoraj) klikni na naslov ROMANTIKA in nato poišči NACIONALNE ŠOLE (stran 73), kar je tema tvojega dela.

2. V sklopu boš spoznal značilnosti glasbe nacionalnih šol 19. stoletja, bolj podrobno pa glasbo češkega skladatelja Antonina Dvořáka (beri Dvoržaka) in ruskega skladatelja Modesta Petroviča Musorgskega. Ob koncu sklopa obnovi znanje z reševanjem nalog.

3. S pomočjo interaktivnega gradiva [www.iRokus.si](http://www.iRokus.si) poslušaj posnetka številka 89 in 90 ter reši nalogi 4a in 4b.

4. Prepiši ali zalepi v zvezek:

**ANTONIN DVORAK**

Češki skladatelj se je po študiju zaposlil v Pragi, kot organist, violinist in učitelj. Nekaj časa je bil tudi ravnatelj glasbene šole v Ameriki, v New Yorku. Tam je prišel v stik z glasbo ameriških Indijancev in črncev, kar je pomembno vplivalo na njegovo nadaljnjo glasbeno ustvarjalnost. Zaradi domotožja se je ponovno vrnil v domovino, v Prago.

Pisal je komorna dela, simfonije, koncerte in opere.

Njegovo najbolj znano delo je 9. simfonija z naslovom Iz Novega sveta, v katero je vključil elemente indijanske in črnske glasbe.

Poslušali smo:

- Simfonija št. 9 Iz Novega sveta.

**MODEST PETROVIČ MUSORGSKI**

Bil je ruski skladatelj, član ruske peterice, ki jih je družila skupna ideja, zavrnitev evropske umetniške tradicije in ustanovitev ruskega nacionalnega sloga v glasbi. Poleg Musorgskega so bili člani ruske peterice še: Nikolaj Rimski-Korsakov, Mili Balakirev, Cesar Cui in Aleksander Borodin.

Najbolj znano delo Musorgskega so Slike z razstave. Spadajo med programsko glasbo, ker je skladatelj uglasbil slike slikarja in arhitekta Viktorja Hartmanna.

Poslušali smo: odlomke iz Slik z razstave:

- Promenada,

- Jaga Baba,

- Kijevska vrata,

- Ples piščančkov v jajčnih lupinah

Uspešen boš, ko boš:

- pojasnil značilnosti glasbe nacionalnih šol 19. stoletja,

- prepoznal glasbene značilnosti Dvořákove *9. simfonije*,

- doživljajsko poslušal Musorgskovo klavirsko suito *Slike z razstave* in izrazil svoje doživljanje ob poslušanju.

**Dokaz vašega dela bodo rešene naloge v delovnem zvezku in zapis v zvezek.**

**POMEMBNO**

**Da bom vedela, da si naloge v DZ res reševal in učno snov prepisal v zvezek, jih poslikaj in pošlji na moj e-naslov do četrtka, 16. 4. 2020.** [sandra.hanzic@os-velikapolana.si](mailto:sandra.hanzic@os-velikapolana.si)

**Tokrat pošljete samo stran 84 v DZ.**

Pošlji tudi slike od prejšnjega tedna (kdo še ni).

Poslikaš lahko s pametnim telefonom, jaz pa ti bom podala povratno informacijo.

Napišite tudi, če potrebujete dodatno razlago ali imate težave pri dostopu do interaktivnega gradiva.